Марко Ганчев
Най-големият в къщи

chitanka.info

Не признават мойте дечурлига,

че не мога всичко да им дам.

Щом им кажа, викат: Хайде, стига,

как не можеш, като си голям?

Тръснах ги веднъж като дисаги

на балкона, да ги заболи:

виждате ли вън какви мъжаги

движат се пешком или с коли?

Малко иначе стоят нещата,

разберете бе, дечица, щом

най-голям не е навред бащата,

ами само в малкия ви дом…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.